«Գեղի տավարն ա, հերթով պահում ենք: Այգեհատի դաշտերն են, գարնանացանի տակ են»,-բացատրեց ծաթերցի Գագիկ Գևորգյան։ Նրա հետ հովվություն էր անում նաեւ Արտյոմ Անդրեասյանը: Գագիկն ասում է, որ Ծաթերում աշնանացանը նոյեմբերի 1-ին ավարտել են, թեև երաշտի պատճառով ուշ էին սկսել: «Երաշտը մեծ վնաս տվեց գյուղացուն: Հողը չոր էր, վարվեր ոչ, ցանվեր ոչ: Արդեն 15 օր ա ցորենը ցանել ենք: Մի թեթև անձրև եկավ էդ արանքում: Գարնանացան ցորենը արդեն մի 10 սանտիմետրաչափ ծլել է»,- հայտնեց Գագիկը: